Publication: Magyar Közlöny
Issue: MK-2002-60 (Year: 2002, Number: 60)
Era: 1990-2004
Section: követelményekrõl szóló 253/1997. (XII. 20.) Korm. rendelet (a továbbiakban: OTÉK) szerint kell meghatározni.
Paragraph Index: 195

5. Szerkezet 5.1. Épületszerkezet Az alapozást és talajvíz elleni szigetelést talajmechanikai szakvélemény alapján kell megtervezni. Az épületszerkezetek megvalósíthatóak — hagyományos, — iparosított vagy — vegyes technológiával. A szerkezet tervezésénél lehetõleg természetes anyagokat és bevonatokat kell alkalmazni. A tartószerkezetet és a válaszfalszerkezeteket úgy kell kialakítani, hogy a késõbbi átalakítás lehetõségét biztosítsák. A nyílászáró szerkezeteket a fokozott igénybevétel és balesetveszély figyelembevételével kell kialakítani. Az ablakok biztosítsák a hatékony és balesetmentes szellõzést, megvilágítást, az egyszerû kezelhetõséget. A mélyen üvegezett szerkezeteket vagy ütésálló üvegezéssel vagy az üvegtörést és -kiesést gátló szerkezettel kell megvalósítani. A 6,0 méternél nagyobb menetmélységû terekben szükséges a másodlagos természetes megvilágítás biztosítása. A padlóburkolatok minden esetben fokozottan kopásállóak legyenek. A burkolatok fajtáját (hideg, félmeleg, meleg, csúszásmentes, vagy részben csúszásmentes stb.) funkcionális egységenként a fogyatékosság jellegének megfelelõen a tervezési programban meg kell határozni. Az acél ajtószárnyak csak az Országos Tûzvédelmi Szabályzat szerint elõírt tûzgátló ajtók lehetnek. A közösségi illemhelyek elválasztófalai lehetõleg lábakon álló könnyûszerkezetû elemek legyenek, ajtóit kulccsal nyithatóvá kell tenni. A gyermekek által használt területen küszöb nem lehet. Törekedni kell a külsõ falak és a tetõk nyári hõterhelésének a mérséklésére (pl. növényzet, külsõ árnyékolók, átszellõztetett tetõk, zöldtetõk stb.). Valamennyi szerkezeti részletet (különösen a lépcsõk, lejtõk, korlátok, kapaszkodók, falsarkok élvédelme stb.) a fogyatékosság jellegének megfelelõen kell kialakítani. (Egyebekben az OTÉK szerint.) 5.2. Épületgépészet Az intézményeket csak közmûvesített (szükség esetén helyi szennyvízkezeléssel) telekre lehet építeni. Valamennyi épületgépészeti követelménynél a tervezési programból kell kiindulni. (Egyebekben az OTÉK szerint.) Vízellátás — csatornázás Egyéb követelmény hiányában az alábbi vízfogyasztással kell számolni: — tanulónként 40 liter/nap; — oktatók és kisegítõ személyzet 50—70 liter/nap; — fõzõkonyha, melegítõkonyha esetén adagonként 80 liter/nap; — zöldterület öntözése 5 liter/m 2/nap; — torna- és játszótér öntözése 2 liter/m 2/nap. A csatorna ágvezetékek mérete a csatlakozást követõen legalább 50,0 mm-re bõvüljön. Az alapvezetékekbe és/vagy ejtõvezetékekbe minden esetben szükséges tisztítóidom elhelyezése. Melegvíz-ellátás Használati meleg vizet kell biztosítani egyedi igény szerint valamennyi funkcionális egységben, ahová ezt a tervezési program megköveteli. 2002/60. szám A zuhanyok melegvíz-szükségletét a fogyatékosság jellegének megfelelõen a tervezési programban kell meghatározni. A tanulók által használt vizes berendezések melegvízellátását központilag, illetve a fogyatékosság jellegének megfelelõen helyileg kevert vízzel kell megoldani. Gázellátás Gázellátást kell biztosítani a vonatkozó szabványok és hatósági elõírások betartásával valamennyi funkcionális egységhez, ahová ezt a tervezési program megköveteli. Az oktatási célra használt gázvezetékeknél a szabványokkal egyeztetett módon lehetõvé kell tenni a helyiségenkénti központi elzárás lehetõségét oly módon, hogy az elzárószerelvény kezelését csak az arra kijelölt személy egy zárható helyrõl (pl. tanári asztalba épített szekrény) végezhesse. A tanulók által használt gázberendezéseket fokozott balesetvédelmi körültekintéssel kell létesíteni. PB-gázellátás kazánházi, konyhai és oktatási célra használható. Fûtés A fûtés szakaszolását az egyidejûség figyelembevételével a tervezési programban kell meghatározni (délelõtt, délután, este mûködõ funkcionális egységek, tanítási szünet stb.). Egyéb követelmény hiányában a helyiségek tartózkodási zónájára (az ablaktól 1,0 m távolságra a padló felett 50,0 cm-rel) vonatkoztatott átlagos léghõmérsékletet az alábbi értékekkel kell tervezni: — mosdó, zuhany, orvosi rendelõ +24 ˚C; — tanterem, napközis terem, csoportszoba, igazgatási és szociális helyiségek, könyvtár +20 ˚C; — étterem, tornaterem, szertárak +18 ˚C; — mûhely, konyhaüzem, illemhelyek, közlekedõk +16 ˚C. A fûtõberendezések biztosítsák a helyiségek balesetmentes használatát (pl. szivattyús melegvíz-fûtés). Lehetõséget kell teremteni az egyes rendeltetési egységek (tantermek, tanulószobák stb.) egyedi hõmérsékletszabályozására. A fûtõtestek felületi hõmérséklete ne haladja meg a 65 ˚C-ot, ellenkezõ esetben burkolatról kell gondoskodni. A fûtõtest burkolata megfelelõen „szellõs” legyen, hogy ne rontsa le a hõátadást és tegye lehetõvé a takarítást. Szellõzés A tanulók által használt oktatóhelyiségek levegõcseréjét természetes szellõzéssel kell biztosítani. Lehetõség szerint biztosítani kell a folyamatos légcserét. Ahol a tervezési program, az OTÉK, a hatósági elõírások vagy az alkalmazott technológia megköveteli, azokon a helyeken mesterséges szellõzést kell alkalmazni, különös tekintettel a tömegtartózkodás céljára szolgáló helyiségekben (tornaterem, többcélú tér, aula stb.). A mesterséges szellõzésnél törekedni kell a légáram szabályozására, a huzatérzet elkerülésére, a zajtalanságra és az egyenletességre. A szociális helyiségek szellõzését lehetõleg természetes úton (ablakokkal, kürtõkkel), ilyen lehetõségek hiányában mesterségesen kell biztosítani. A mesterséges szellõzés elszívásos legyen, és a levegõ utánpótlását megfelelõ nyílásokkal kell biztosítani. (További elõírásokat az OTÉK tartalmaz.) Villamos berendezés Az elektromos ellátást minden funkcionális egység részére a tervezési program szerint biztosítani kell. Valamennyi villamos csatlakozást, szerelvényt, berendezést a vonatkozó létesítési szabványok és hatósági elõírások betartásával kell szerelni. A vészvilágítást központi szünetmentes áramforrásról vagy helyi akkumulátoros világítótestekkel kell megoldani. Az oktatási célra használt elektromos hálózatok gyengeáramúak legyenek, és lehetõvé kell tenni a helyiségenkénti központi feszültségmentesítés lehetõségét az arra kijelölt személy által egy zárható helyrõl (pl. tanári asztalba épített szekrénybõl) végezhetõen. Gondoskodni kell a gyengeáramú hálózatról: — tûzjelzõ hálózat az elõírásoknak megfelelõen kötelezõ; — vagyonvédelem (igény szerint); — hangosítás, tv, antennarendszer (igény szerint, de lehetõleg a késõbbi fejlesztések érdekében a védõcsövezés beépítése); — számítógépes hálózat (igény szerint, de lehetõleg a késõbbi fejlesztések érdekében a védõcsövezés beépítése). A szerelvények süllyesztett típusúak legyenek. A tantermekben, egyéb közösségi helyiségekben, tornateremben, mûhelyekben és folyosókon az elektromos takarítóeszközök részére fedeles, földelt, süllyesztett dugaszolót kell készíteni. Mesterséges megvilágítási értékek: — a 0,65—0,95 m magasságban lévõ munkafelület szükséges megvilágítása legalább: 400 lux, kívánatos: 500 lux; — falitáblára vonatkozó követelmény legalább: 400 lux, kívánatos: 500 lux; — közlekedõ, raktár, egyéb legalább: 80-100 lux. A tervezési programban meg kell határozni azokat a követelményeket, amelyeket a fogyatékosság jellegének megfelelõen fenti elõírásoktól eltérõen figyelembe kell venni (pl. a dugaszoló aljzatok, kapcsolók különleges szerelése, berendezések kapcsolási biztonsága, a tûzoltóságra bekötött tûzjelzõ rendszer hõ- és füstérzékelõvel stb.). 2002/60. szám Akusztika A helyiségek akusztikai méretezését és kialakítását a fogyatékosság jellegének megfelelõen a tervezési programban meg kell határozni, egyebekben a vonatkozó szabványok és hatósági elõírások szerint kell eljárni. Különös gondot kell fordítani a tornaterem, a többcélú tér, az aula, a zsibongó, a közlekedõk akusztikai méretezésére (hangelnyelõ felületek alkalmazása). (Egyebekben az OTÉK szerint.) Felvonó A felvonó megközelítésére, használatára vonatkozó sajátos követelményeket a fogyatékosság jellegének megfelelõen a tervezési programban meg kell határozni. (Egyebekben a felvonót az OTÉK, valamint a 108/2001. (XII. 23.) FVM—GM együttes rendelet szerint kell létesíteni.)

Source: https://magyarkozlony.hu/hivatalos-lapok/65df3ddffea846c04451beb3542725e6bbc0f6de/dokumentumok/32a06c8a0c86c323f8d55c76cc172f62f3eeb5d0/letoltes